Συμμετοχή της Βουλγαρίας στη Eurovision

Η Βουλγαρία έχει συμμετάσχει στο Διαγωνισμό Τραγουδιού της Eurovision 14 φορές από τότε που έκανε το ντεμπούτο της στο  στο Κίεβο. Το καλύτερο αποτέλεσμα της χώρας είναι η δεύτερη θέση του Κρίστιαν Κόστοβ και το τραγούδι "Beautiful Mess" στο .

Η Βουλγαρία δεν κατάφερε να προκριθεί στον τελικό σε 9 από τις 14 συμμετοχές της στο διαγωνισμό. Το , η Σόφι Μαρίνοβα έχασε την 10η προκριματική θέση στο δεύτερο ημιτελικό σε ένα τάι-μπρέικ με τη Νορβηγία. Ωστόσο, σε τρεις από τις πέντε φορές που έφτασε τελικό, η Βουλγαρία τερμάτισε μέσα στην πρώτη πεντάδα: με τους Ελίτσα & Στόγιαν να τερματίζουν 5οι το 2007, με την Πόλι Γκένοβα να τερματίζει 4η το 2016 και τον Κριστιάν Κόστοβ να τερματίζει στη 2η θέση το 2017. Στις δύο πιο πρόσφατες εμφανίσεις της Βουλγαρίας στον τελικό, το σούπεργκρουπ Equinox τερμάτισε στη 14η θέση το  και η Βικτόρια Τζορτζίεβα τερμάτισε στην 11η θέση το .

Ιστορία

2005–2010
Η Βουλγαρία αγωνίστηκε για πρώτη φορά στο Διαγωνισμό Τραγουδιού της Eurovision το 2005 εκπροσωπούμενη από την μπάντα Kaffe) με το τραγούδι τους "Lorraine". Συγκέντρωσε μόνο 49 βαθμούς και κατατάχθηκε στην 19η θέση στον ημιτελικό, ενώ κατάφερε να προκριθεί στον τελικό. Την επόμενη χρονιά τη χώρα εκπροσώπησε η Μαριάνα Πόποβα με το τραγούδι "Let Me Cry", μη καταφέρνοντας, ωστόσο, να προκριθεί στον τελικό, κατακτώντας τη 17 θέση στον ημιτελικό με 36 βαθμούς.

Η Βουλγαρία πρώτη φορά προκρίθηκε στον τελικό το 2007, όταν η Ελίτσα Τοντόροβα και ο Στόγιαν Γιάνκουλοβ ερμήνευσαν το τραγούδι "Water" (Βουλγάρικα: Voda/Вода). Αυτό ήταν το πρώτο τραγούδι στη βουλγαρική γλώσσα με το οποίο η χώρα έλαβε μέρος στο διαγωνισμό, έχοντας καταταχθεί 6η στον ημιτελικό με 146 βαθμούς. Οι Τοντόροβα και Γιάνκουλοβ επανέλαβαν την επιτυχία τους στον τελικό και πήραν 157 βαθμούς. Η χώρα κατέλαβε έτσι την 5η θέση ανάμεσα σε 24 χώρες.

Κατά τα προηγούμενα έτη, αν μια χώρα τερμάτιζε στις πρώτες δέκα θέσεις στον τελικό, θα προκρινόταν αυτόματα στον τελικό του επόμενου διαγωνισμού. Άν ίσχυε ο κανόνας αυτός και για το διαγωνισμό του 2008, η Βουλγαρία θα είχε απευθείας πρόκριση στον τελικό. Ωστόσο, η αλλαγή των κανόνων λόγω της μεγάλης πρόσληψης χωρών που συμμετέχουν στο διαγωνισμό σήμαινε ότι μόνο πέντε χώρες, η οικοδέσποινα χώρα και οι Big 4, θα προκρίνονται αυτόματα στον τελικό. Ως εκ τούτου, η Βουλγαρία αναγκάστηκε να διαγωνιστεί σε έναν από τους δύο ημιτελικούς του διαγωνισμού του 2008 στη Σερβία.

Στο διαγωνισμό του 2008, η Βουλγαρία εκπροσωπήθηκε από τους Deep Zone & DJ Balthazar με το τραγούδι "DJ, Take Me Away". Ωστόσο, δεν μπόρεσαν να επαναλάβουν το αποτέλεσμα των Τοντόροβα και Γιάνκουλοβ, λαμβάνοντας μόνο 56 βαθμούς και την 11η θέση στις 19 χώρες. 

Η Βουλγαρία διαγωνίστηκε στο διαγωνισμό του 2009 στη Ρωσία. Η Βουλγαρία ήταν η πρώτη χώρα η οποία ξεκίνησε την επιλογή για την πέμπτη συμμετοχή της Βουλγαρίας στην Eurovision, με το "Be a Star", τον εθνικό τελικό, που άρχισε τον Οκτώβριο του 2008. Ο νικητής ήταν ο Κράσιμιρ Αβράμοφ με το τραγούδι "Illusion". Απέτυχε να προκριθεί στον τελικό της Μόσχας, τερματίζοντας 16η στις 18 συμμετέχουσες χώρες στον πρώτο ημιτελικό.

Τον Οκτώβριο του 2009 το BNT ανακοίνωσε ότι ο Μιροσλάβ Κοσταντίνοβ θα εκπροσωπούσε τη χώρα στο Όσλο. Τραγούδησε το "Angel si ti" που ήταν το πρώτο από το 2007 που τραγουδήθηκε στα βουλγαρικά εξ ολοκλήρου. Ωστόσο, για τρίτη συνεχόμενη χρονιά, η Βουλγαρία απέτυχε να προκριθεί, τερματίζοντας 15η στους 17 συμμετέχοντες στον ημιτελικό.

2011–2018
Το 2011, η Βουλγαρία εκπροσωπήθηκε από την Πόλι Γκένοβα και η συμμετοχή της χώρας τραγουδήθηκε στα βουλγαρικά για τρίτη συνεχόμενη χρονιά. Το τραγούδι της ονομαζόταν "Na Inat", και έχασε μια θέση για τον τελικό άφου τερμάτισε 12η στο δεύτερο ημιτελικό, καθιστώντας το 2011 την τέταρτη συνεχόμενη χρονιά που η Βουλγαρία δεν έφθασε στον τελικό. Σε εκείνο το έτος αγωνίστηκε με 18 περισσότερους τραγουδιστές στον τελικό του "EuroBGvision" (όπου μέσω SMS ψηφίζοντας το τηλεοπτικό κοινό επιλέγει ποιος θα εκπροσωπήσει τη Βουλγαρία στο διαγωνισμό τραγουδιού της Eurovision). Αυτή ήταν η τέταρτη φορά της, στην οποία πήρε μέρος στο "EuroBGvision" και η πρώτη νίκη της.

Η τραγουδίστρια Σόφι Μαρίνοβα εκπροσώπησε τη Βουλγαρία στον διαγωνισμό της Eurovision 2012 στο Μπακού με ένα τραγούδι που ονομάζεται "Love Unlimited" (βουλγαρικά: Lubov bez granitsi / Любов без граници). Το τραγούδι της ήταν κυρίως στα βουλγαρικά αλλά περιέχει επίσης τη φράση "Σε αγαπώ" σε 12 άλλες γλώσσες, συμπεριλαμβανομένων Τουρκικά, Ελληνικά, Ισπανικά, Γαλλικά, Σέρβικα και άλλες. Η Βουλγαρία ισοφάρισε με τη Νορβηγία για την 10η θέση στον ημιτελικό. Ωστόσο, η ισοπαλία έσπασε υπέρ της Νορβηγίας, επειδή έλαβε βαθμούς από περισσότερες χώρες, καθιστώντας το 2012 την πέμπτη συνεχόμενη χρονιά που η Βουλγαρία δεν είχε προκριθεί στον τελικό.

Το 2013, οι Ελίτσα Τοντόροβα και Στόγιαν Γιανκούλοφ επιλέχθηκαν ξανά και εκπροσώπησαν τη Βουλγαρία για δεύτερη φορά, αυτή τη φορά στο Μάλμε της Σουηδίας. Το τραγούδι τους, Samo shampioni (βουλγαρικά: Само Шампиони), ήρθε 6ο στην ψηφοφορία των τηλεθεατών του δεύτερου ημιτελικού, αλλά ήταν στη 17η θέση (τελευταία) στα αποτελέσματα της κριτικής επιτροπής. Το δίδυμο τερμάτισε 12ο με 45 βαθμούς, και η Βουλγαρία έμεινε εκτός τελικού για μια ακόμη φορά. Στις 22 Νοεμβρίου 2013, η Βουλγαρία ανακοίνωσε ότι δεν θα συμμετέχει στο Διαγωνισμό Τραγουδιού της Eurovision 2014 λόγω οικονομικών προβλημάτων. 

Στις 15 Σεπτεμβρίου 2014, ανακοινώθηκε ότι η Βουλγαρία είχε υποβάλει μια προκαταρκτική αίτηση για να συμμετάσχει στον , αλλά τον επόμενο μήνα, ανακοινώθηκε ότι δεν θα επέστρεφαν στον διαγωνισμό. Στις 31 Οκτωβρίου 2014, ανακοινώθηκε ότι η συμμετοχή της Βουλγαρίας ήταν ακόμη αναποφάσιστη λόγω της πολιτικής κατάστασης της χώρας. Η EBU χορήγησε παράταση και περίμενε την τελική απόφαση. Στις 18 Δεκεμβρίου 2014, η BNT επιβεβαίωσε μέσω του επίσημου λογαριασμού της στην Eurovision στο Twitter ότι δεν θα λάβουν μέρος στον διαγωνισμό του 2015.

Στις 15 Σεπτεμβρίου 2015, ανακοινώθηκε ότι η BNT έστειλε μια προκαταρκτική αίτηση για να διαγωνιστεί στον , και η ουσιαστική συμμετοχή επιβεβαιώθηκε περαιτέρω στις 26 Νοεμβρίου 2015. Η Πόλι Γκένοβα επιλέχθηκε να εκπροσωπήσει τη Βουλγαρία για δεύτερη φορά, αφού προηγουμένως το είχε κάνει το 2011. Με το "If Love Was a Crime", η Πόλι εμφανίστηκε δωδέκατη στον δεύτερο ημιτελικό στις 12 Μαΐου 2016 και προκρίθηκε στον τελικό τερματίζοντας στην 5η θέση με 220 βαθμούς. Στον τελικό στις 14 Μαΐου 2016, εμφανίστηκε όγδοη και τερμάτισε 4η με 307 βαθμούς.

Το 2017, ο Κριστιάν Κόστοβ εκπροσώπησε τη Βουλγαρία με το "Beautiful Mess", όντας ο πρώτος τραγουδιστής στη Eurovision που γεννήθηκε τη δεκαετία του 2000. Κατέλαβε την 1η θέση στον δεύτερο ημιτελικό, με 403 βαθμούς, το καλύτερο σκορ ποτέ σε οποιοδήποτε ημιτελικό, προκρίνοντας τη Βουλγαρία στους τελικούς για τρίτη φορά. Ο Κόστοβ κατέληξε να έχει το καλύτερο αποτέλεσμα για τη Βουλγαρία μέχρι σήμερα, τερματίζοντας στη 2η θέση με 615 βαθμούς.

Το 2018, η BNT επέλεξε τους Equinox με το "Bones". Το γκρουπ εμφανίστηκε δέκατο στον πρώτο ημιτελικό και προκρίθηκε στον τελικό, καταλαμβάνοντας την 7η θέση με 177 βαθμούς. Η Βουλγαρία έφτασε στον τελικό για τέταρτη φορά, τερματίζοντας 14η με 166 βαθμούς.

2019–2022
Στις 10 Σεπτεμβρίου 2018, ανακοινώθηκε ότι η Βουλγαρία είχε υποβάλει προκαταρκτική αίτηση για να συμμετάσχει στον , αλλά στις 15 Οκτωβρίου 2018, η BNT ανακοίνωσε ότι δεν θα λάβει μέρος λόγω οικονομικών δυσκολιών.

Στις 30 Οκτωβρίου 2019, η BNT ανακοίνωσε ότι η Βουλγαρία θα επέστρεφε για τον . Η χώρα επέλεξε εσωτερικά τη Victoria ως εκπρόσωπο της με το "Tears Getting Sober". Ωστόσο, λόγω της πανδημίας COVID-19, ο διαγωνισμός ακυρώθηκε και η Victoria διατηρήθηκε αργότερα ως εκπρόσωπος της Βουλγαρίας για τον . Η συμμετοχή της για το 2021, "Growing Up Is Getting Old", επιλέχθηκε εσωτερικά από μια επιλογή τραγουδιών από το EP της A Little Dramatic, με τη συμβολή του κοινού και διαφόρων ομάδων εστίασης. Η Victoria εμφανίστηκε δέκατη τρίτη στον δεύτερο ημιτελικό και προκρίθηκε στον τελικό, καταλαμβάνοντας την τρίτη θέση με 250 βαθμούς, πετυχαίνοντας έτσι την πέμπτη και τελευταία εμφάνιση της Βουλγαρίας. Στη συνέχεια τερμάτισε 11η με 170 βαθμούς.

Το 2022, η BNT επέλεξε το Intelligent Music Project με το "Intention". Το γκρουπ δεν κατάφερε να προκριθεί στον τελικό, τερματίζοντας 16ο στον πρώτο ημιτελικό με 29 βαθμούς. Η BNT επιβεβαίωσε αργότερα την απουσία της από τον , επικαλούμενη οικονομικούς περιορισμούς.

Συμμετοχές

Ιστορικό ψηφοφορίας
Μέχρι το 2022, το ιστορικό ψηφοφορίας της Βουλγαρίας έχει ως εξής:

Βραβεία

Βραβεία Marcel Bezençon

Οι μεγάλες βαθμολογίες που έδωσε η Βουλγαρία 
Στους τελικούς:

Κ.Ε. → Κριτική Επιτροπή
T. → Τηλεψηφοφορία

Στους ημιτελικούς:

Κ.Ε. → Κριτική Επιτροπή
T. → Τηλεψηφοφορία

Σχετική συμμετοχή

Αρχηγοί αποστολών

Σχολιαστές και εκπρόσωποι βαθμών

Άλμπουμ

Σημειώσεις και παραπομπές

Σημειώσεις

Παραπομπές

Εξωτερικοί σύνδεσμοι 
 Βαθμοί προς και από τη Βουλγαρία  eurovisioncovers.co.uk

Βουλγαρια
Eurovision